ai4bharat/Pralekha huggingface dataset:
அணுசக்தி அமைச்சகம்
கூடங்குளம் அணுமின் நிலையத்திற்கு மேம்படுத்தப்பட்ட உயர்தர எரிபொருளை ரஷ்யாவின் ரோசட்டாம் அணுசக்திக் கழகம் வழங்கியுள்ளதாக மத்திய அமைச்சர் டாக்டர் ஜிதேந்திர சிங் தெரிவித்துள்ளார்
கூடங்குளம் அணுமின் நிலையத்திற்கு மேம்படுத்தப்பட்ட உயர்தர எரிபொருளை ரஷ்யாவின் ரோசட்டாம் அணுசக்திக் கழகம் வழங்கியுள்ளதாக மத்திய அறிவியல், தொழில்நுட்பம், புவி அறிவியல், பிரதமர் அலுவலகம், பணியாளர் நலன், பொதுமக்கள் குறைதீர்ப்பு, ஓய்வூதியங்கள், அணுசக்தி மற்றும் விண்வெளித்துறை இணை அமைச்சர் டாக்டர் ஜிதேந்திர சிங் தெரிவித்துள்ளார்.
இது குறித்து மக்களவையில் இன்று கேள்வி ஒன்றுக்கு எழுத்துப்பூர்வமாக பதில் அளித்த டாக்டர் ஜிதேந்திர சிங், ரஷ்ய கூட்டமைப்பிடமிருந்து 2022, மே மற்றும் ஜூன் மாத இடைவெளியில்,டிவிஎஸ்-2எம் ரக எரிபொருளின் முதலாவது தொகுப்பு கிடைக்கப்பெற்றது. இது முதலாவது அலகில் தற்போது நல்ல நிலையில் இயங்கி வருகிறது.
யுடிவிஎஸ் ரக எரிபொருள் கூடங்குளம் அணுமின் நிலையத்தின் இரண்டாவது அலகில் 12 மாதங்கள் செயல்படும் நிலையில் டிவிஎஸ் – 2எம் ரக எரிபொருள் 18 மாதங்கள் செயல்படும் என்று டாக்டர் ஜிதேந்திர சிங் தெரிவித்துள்ளார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1885328
சுகாதாரம் மற்றும் குடும்ப நலத்துறை அமைச்சகம்
இன்று ஒரே நாளில் 80 லட்சம் டோஸ் கொவிட் தடுப்பூசிகள் போட்டு இந்தியா சாதனை
அனைத்து தரப்பினருக்கும் கொவிட்-19 தடுப்பூசி போடும் திட்டம் இன்று தொடங்கியது. முதல் நாளிலேயே சுமார் 81 லட்சம்  டோஸ்கள் தடுப்பூசி போடப்பட்டு சாதனை படைக்கப்பட்டது.
தற்போதைய தடுப்பூசி திட்டம், பிரதமரால் கடந்த ஜூன் 7ம் தேதி அறிவிக்கப்பட்டது. அப்போது 18 வயதுக்கு மேற்பட்ட அனைத்து மக்களும் தடுப்பூசி போட்டுக் கொள்ள வேண்டும் என்றும், தகுதியான மற்றவர்களையும் தடுப்பூசி போட்டுக் கொள்ளும்படி ஊக்குவிக்க வேண்டும் என்றும் அவர் அழைப்பு விடுத்தார்.
இன்றைய சாதனை, கொவிட்-19க்கு எதிரான போராட்டத்தில், அரசு மீது மக்கள் வைத்துள்ள நம்பிக்கையை காட்டுகிறது.
நாடு முழுவதும் தடுப்பூசி போடும் நடவடிக்கையை துரிதப்படுத்துவதிலும், விரிவுபடுத்துவதிலும் மத்திய அரசு உறுதியுடன் உள்ளது. தடுப்பூசி கிடைக்கும் அளவை முன்கூட்டியே மாநிலங்கள் மற்றும் யூனியன் பிரதேசங்கள் தெரிந்து கொள்ளும் வகையில் தடுப்பூசி விநியோக நடவடிக்கைகள் மேற்கொள்ளப்படுகின்றன. இதனால் தடுப்பூசி விநியோகத்தை மாநிலங்களால் சிறப்பாக திட்டமிட முடிகிறது. கடந்த மே மாதத்தில் 7.9 கோடிக்கும் மேற்பட்ட தடுப்பூசிகள் கிடைத்தன. இது ஜூன் மாதத்தில் 11.78 கோடியாக அதிகரிக்கப்பட்டது. இதில் மத்திய அரசின் இலவச தடுப்பூசிகளும், மாநிலங்கள் நேரடியாக கொள்முதல் செய்யும் தடுப்பூசிகளும், தனியார் மருத்துவமனைகள் நேரடியாக கொள்முதல் செய்யும் தடுப்பூசிகளும் அடங்கும்.
ஜூன் மாதத்தில் எவ்வளவு தடுப்பூசிகள் கிடைக்கும் என்பதை மாநிலங்களுக்கு மத்திய சுகாதாரத்துறை அமைச்சகம் முன்கூட்டியே தெரிவித்துள்ளது. இந்த முன்கூட்டியே தெரிவிக்கப்படும் தகவலால், மாநில வாரியாக கொவிட் தடுப்பூசி மையங்களுக்கு விநியோக முறையை மாநிலங்களால் திறம்பட திட்டமிட முடிகிறது. இந்த வசதி நாடு முழுவதும் தடுப்பூசி போடுவதை அதிகரித்துள்ளது.
தமிழகத்தில் இன்று ஒரே நாளில் 3,28,321 டோஸ் தடுப்பூசிகள் போடப்பட்டன. புதுச்சேரியில் இன்று 17,207 டோஸ் தடுப்பூசிகள் போடப்பட்டன. மற்ற மாநிலங்களில் போடப்பட்ட தடுப்பூசி டோஸ்களின் விவரத்தை கீழ்கண்ட இணைப்பில் காணலாம்.
------
(Visitor Counter : 259
உள்துறை அமைச்சகம்
பத்ம விருதுகள் 2023-க்கு 15 செப்டம்பர் 2022 வரை விண்ணப்பிக்கலாம்
2023 குடியரசு தினத்தையொட்டி வழங்கப்படவிருக்கும் பத்ம விருதுகள் 2023-க்கான ஆன்லைன் விண்ணப்பித்தல் / பரிந்துரைகள் 1 மே 2022 தொடங்கி நடைபெற்று வருகிறது.
நாட்டின் உயரிய சிவிலியன் விருதுகளான பத்ம விபூஷன், பத்ம பூஷன் மற்றும் பத்மஸ்ரீ விருதுகள் ஆண்டுதோறும் குடியரசுத் தினத்தையொட்டி அறிவிக்கப்பட்டு வருகிறது. கலை, இலக்கியம், கல்வி, விளையாட்டு, மருத்துவம், சமூகப்பணி, அறிவியல் மற்றும் பொறியியல், பொது விவகாரங்கள், குடிமைப்பணி, வர்த்தகம் மற்றும் தொழில்துறை உள்ளிட்ட பல்வேறு துறைகளில் சிறந்து விளங்குவோருக்கு இந்த விருதுகள் வழங்கப்படுகிறது.
தற்போதைய மத்திய அரசு பொறுப்பேற்ற பிறகு இந்த விருதுகளைப் பெறத் தகுதியானவர்கள் தாங்களாகவே விண்ணப்பிக்கலாம் என்ற நடைமுறை கொண்டுவரப்பட்டுள்ளது. இதன்படி இணையதளத்தில் உள்ள படிவத்தில் விண்ணப்பதாரர்கள் தங்களது செயல்பாடுகள் குறித்து 800 வார்த்தைகளுக்கு மிகாத குறிப்புகளுடன் விண்ணப்பிக்கலாம் என தெரிவிக்கப்பட்டுள்ளது. மேலும் இதுபோன்ற சாதனையாளர்களை மற்றவர்களும் விருதுக்கு பரிந்துரைக்கலாம் எனவும் கூறப்பட்டுள்ளது.
இணையதள முகவரி உள்ளிட்ட கூடுதல் விவரங்களுக்கு இந்த ஆங்கிலச் செய்திக் குறிப்பை காணவும் https://pib.gov.in/PressReleasePage.aspx?PRID=1829442
பெருநிறுவனங்கள் விவகாரங்கள் அமைச்சகம்
பட்டியல் இடப்படாத பொது நிறுவனங்கள் தங்கள் பங்குகள் அனைத்தையும் டிமேட் வடிவத்தில்தான் வெளியிட வேண்டும் மற்றும் மாற்றித்தர வேண்டும் என்று கம்பெனி விவகாரங்கள் அமைச்சகம் அறிவித்துள்ளது
பட்டியல் இடப்படாத பொது நிறுவனங்கள் 2018 அக்டோபர் 2-ம் தேதி முதல் தங்கள் பங்குகள் அனைத்தையும் டிமேட் வடிவத்தில்தான் வெளியிட வேண்டும் மற்றும் மாற்றித்தர வேண்டும் என்று கம்பெனி விவகாரங்கள் அமைச்சகம் அறிவித்துள்ளது. கம்பெனிகள் துறையில் வெளிப்படைத்தன்மை, முதலீட்டாளர் பாதுகாப்பு, நல்ல ஆளுகை ஆகியவற்றை மேலும் அதிகரிக்கும் வகையில் அமைச்சகம் இந்த நடவடிக்கையை எடுத்துள்ளது. இதற்கு ஏற்றவாறு விதிகளில் திருத்தங்கள் செய்யப்பட்டுள்ளன.
கம்பெனி விவகாரங்கள் அமைச்சகத்தின் அறிவுறுத்தலின்படி, தற்போது பட்டியல் இடப்படாத பொது நிறுவனங்களுக்கும், டிமேட் செய்யப்பட்ட பங்குகளால் கிடைக்கும் பெரிய பலன்களில் கீழ்க்கண்டவை அடங்கும்.
i. காகித வடிவத்தில் உள்ள பங்கு பத்திரங்கள் தொலைந்து போதல், திருடுபோதல், சேதமடைதல், மோசடிக்கு உள்ளாகுதல் ஆகிய ஆபத்துகளிலிருந்து தவிர்க்கப்படுகின்றன.
ii. வெளிப்படைத் தன்மையை அதிகரிப்பதுடன், பினாமி பங்கு பத்திரங்கள் வைத்திருத்தல், பின்தேதியிட்டு பங்குகள் வெளியிடுதல் போன்ற முறைகேடுகளையும் தவிர்த்து, கம்பெனி ஆளுகை அமைப்பில் மேம்பாடு கொண்டுவருதல்.
iii. பங்குகளை மாற்றித்தரும்போது, முத்திரை வரி செலுத்துவதிலிருந்து விலக்கு.
iv. பங்குகளை மாற்றித்தருதல், அடமானம் வைத்தல் ஆகியவற்றில் எளிமை.
டெபாசிட்டரிகள், பங்கு பரிவர்த்தனை முகவர்கள் ஆகியோருடன் ஒருங்கிணைந்து செயல்பட்டு, பட்டியல் இடப்படாத பொது கம்பெனிகள், தங்களது பங்குகளை டிமேட் வடிவத்தில் மாற்றியமைத்துக் கொள்ளும் என எதிர்பார்க்கப்படுகிறது. இத்தகைய டிமேட் நடவடிக்கைகளில் குறைகள் ஏதும் இருந்தால், அவற்றை முதலீட்டாளர் கல்வி மற்றும் பாதுகாப்பு நித்திய ஆணையத்தின் மூலம் நிவர்த்தி செய்துகொள்ள வேண்டும், இந்த நடவடிக்கை நாட்டின் கம்பெனி ஆளுகையை மேம்படுத்தும் என்று எதிர்பார்க்கப் படுகிறது.
(Visitor Counter : 137
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 192.67 கோடியைக் கடந்தது
இந்தியாவில் கொவிட்-19 தடுப்பூசி செலுத்தப்பட்டோர் எண்ணிக்கை இன்று காலை 7 மணி நிலவரப்படி 192.67 கோடிக்கும் அதிகமான  டோஸ்கள் செலுத்தப்பட்டுள்ளன. 2,42,38,619 அமர்வுகள் மூலம் இந்த சாதனை படைக்கப்பட்டுள்ளது.
கொவிட்-19 தடுப்பூசி 12-14 வயதிற்குட்பட்டோருக்கான 16 மார்ச் 2022 அன்று தொடங்கப்பட்டது. இதுவரை, ஏறத்தாழ 3.31 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது.
18-59 வயது உடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது..
இந்தியாவில் தற்போது சிகிச்சை பெறுவோரின் எண்ணிக்கை  மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.03 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.75 சதவீதமாக உள்ளது. கடந்த 24 மணி நேரத்தில் 1,977 பேர். குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,26,02,714.
இந்தியாவில் கடந்த 24 மணி நேரத்தில் 2,124 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 4,58,924 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 84.79 கோடி . வாராந்திரத் தொற்று 0.49 சதவீதமாக உள்ளது. தினசரித் தொற்று விகிதம் 0.46 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1828121
நிதி அமைச்சகம்
சுங்கவரி அறிவிக்கை எண்.42/2020-சுங்கம்
மத்திய நேரடி வரிகள் மற்றும் சுங்கத்தீர்வை வாரியம் மத்திய நிதி  அறிவிக்கை எண்.36/2001-சுங்கம் [3.8.2001 தேதியிட்டது) இல் சில திருத்தங்களைச் செய்துள்ளது.
இது தொடர்பான விரிவான விவரங்களுக்கு : https://pib.gov.in/PressReleasePage.aspx?PRID=1624119
(Visitor Counter : 148
ரெயில்வே அமைச்சகம்
தில்லிக்கு வரவிருக்கும் விவசாயிகள் ரயில்
தென்னிந்தியாவின் முதல் மற்றும் நாட்டின் இரண்டாவது விவசாயிகள் ரயில் அனந்தப்பூர்  மற்றும் ஆதர்ஷ் நகர்  இடையே இன்று துவக்கி வைக்கப்பட்டது
நிகழ்ச்சியில் பேசிய மத்திய வேளாண் மற்றும் விவசாயிகள் நலன், ஊரக வளர்ச்சி மற்றும் பஞ்சாயத்து ராஜ் அமைச்சர், திரு நரேந்திர சிங் தோமர், தென்னிந்தியாவில் இருந்து நாட்டின் தலைநகரத்துக்கு வரும் முதல் விவசாயிகள் ரயில் இதுவென்று தெரிவித்தார்.
பிரதமர் திரு நரேந்திர மோடியின் வழிகாட்டுதல் மற்றும் ஊக்கப்படுத்தலின் காரணமாக, கிராமத்தினருக்கும், விவசாயிகளுக்கும் உதவும் நோக்கில் விவசாயிகள ரயில் சேவையை இந்திய ரயில்வே தொடங்கியுள்ளதாக அவர் கூறினார்.
இந்த ரயிலை திரு தோமர் மற்றும் அந்திரப் பிரதேச முதல்வர் திரு ஜெகன் மோகன் ரெட்டி ஆகியோர், காணொலி காட்சி மூலம் இன்று துவக்கி வைத்தனர்.
வேளாண் பொருளாதாரத்தை வலுப்படுத்த விவசாயிகள் ரயில் உதவும் என்று திரு தோமர் தெரிவித்தார். திரு ஜெகன் மோகன் ரெட்டி பேசுகையில், ஆந்திரப் பிரதேசத்தின் தோட்டக்கலை பொருட்கள் நாட்டின் இதர பகுதிகளை கிசான் ரயில் மூலம் எளிதாக இனிமேல் சென்றைடையும் என்று நம்பிக்கை தெரிவித்தார்.
விழாவுக்கு தலைமை தாங்கிய மத்திய ரயில்வே இணை அமைச்சர் திரு சுரேஷ் சி அங்காடி, வேளாண் பொருட்களை விரைவாக ஒரு இடத்தில் இருந்து இன்னொரு இடத்துக்கு எடுத்து செல்ல கிசான் ரயில் உதவும் என்றார்.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://pib.gov.in/PressReleseDetail.aspx?PRID=1652611
(Visitor Counter : 115
இளைஞர் நலன் மற்றும் விளையாட்டு அமைச்சகம்
மணிரங் மலை சிகரத்தை அடைவதற்கான அனைத்து மகளிர் மலையேறும் குழுவின் பயணத்தை கொடியசைத்து தொடங்கி வைத்தார் கர்னல். ராஜ்யவர்தன் ராத்தோர்
இமாச்சல பிரதேசத்தில் உள்ள 21,631 அடி உயரமான மணிரங் மலைச் சிகரத்தை சென்றடைவதற்கான அனைத்து மகளிர் மலையேறும் குழுவின் பயணத்தை இளைஞர் நலன் மற்றும் விளையாட்டுத்துறை இணையமைச்சர் கர்னல். ராஜ்யவர்தன் ராத்தோர் தொடங்கி வைத்தார்.
1993ஆம் ஆண்டு மேற்கொள்ளப்பட்ட மலையேறும் முயற்சியின் வெள்ளி விழாவை குறிக்கும் வகையில், அனைத்து மகளிர் மலையேறும் குழுவை அனுப்பும் இந்திய மலையேறும் கழகத்தின் முயற்சியை கர்னல் ராஜ்யவர்தன் ராத்தோர் பாராட்டினார்.
1993ஆம் ஆண்டு குழுவில் உறுப்பினராக இருந்த அனுபவமுள்ள பீம்லா நேகியின் தலைமையில் 19 உறுப்பினர்களை கொண்ட குழு மணிரங் மலைச்சிகரத்தை எட்டும் முயற்சியை மேற்கொள்கிறது.
1993ஆம் ஆண்டில் இளைஞர் நலம் மற்றும் விளையாட்டு அமைச்சகத்தின் நிதியுதவியோடு இந்திய மலையேறும் கழகத்தால் தொடங்கப்பட்ட இந்திய – நேபாள பெண்கள் எவரெஸ்ட் மலையேறும் பயணத்திற்கான குழு முதல் அனைத்து மகளிர் குழுவாகும். 21 உறுப்பினர்களை கொண்ட இந்த மலையேற்ற குழுவிற்கு திருமதி.பச்சேந்திரி பால் தலைமையேற்றார்.
==============
(Visitor Counter : 174
குடியரசுத் தலைவர் செயலகம்
சென்னை பல்கலைக்கழகத்தின் 165-வது பட்டமளிப்பு விழாவில் குடியரசுத் தலைவர் பங்கேற்பு
ஒரு சமூகமாக நமது மாணவர்களின் முழுமையான வளர்ச்சி மற்றும் நல்வாழ்வை ஊக்குவிக்கும் சூழலை நாம் உருவாக்க வேண்டும்: குடியரசு தலைவர் முர்மு
சென்னையில் இன்று  நடைபெற்ற சென்னைப் பல்கலைக்கழகத்தின்165-வது பட்டமளிப்பு விழாவில் குடியரசுத் தலைவர் திருமதி திரௌபதி முர்மு கலந்து கொண்டு உரையாற்றினார் .
விழாவில் பேசிய குடியரசுத் தலைவர், 1857-ம் ஆண்டு தொடங்கப்பட்ட சென்னைப் பல்கலைக்கழகம் இந்தியாவின் பழமையான நவீன பல்கலைக்கழகங்களில் ஒன்று என்ற பெருமையைப் பெற்றுள்ளது என்றார். இப்பல்கலைக்கழகம் அறிவைப் பரப்புவதில் முக்கியப் பங்காற்றியுள்ளது. 165 ஆண்டுகளுக்கும் மேலான தனது பயணத்தில், சென்னைப் பல்கலைக்கழகம் உயர்தர கல்வியாளர்களைக் கண்டு பிடித்து, அறிவார்ந்த ஆர்வத்தையும் விமர்சன சிந்தனையையும் வளர்க்கும் சூழலை வழங்கியுள்ளது. எண்ணற்ற அறிஞர்களையும், தலைவர்களையும், தொலைநோக்குப் பார்வை கொண்டவர்களையும் உருவாக்கி, கற்றலின் தொட்டிலாக அது இருந்து வருகிறது. இது ஒரு கலங்கரை விளக்கமாகவும் செயல்பட்டுள்ளது, இந்தியாவின் தென் பிராந்தியத்தில் பல புகழ்பெற்ற பல்கலைக்கழகங்களை நிறுவுவதற்கும் வளர்ச்சிக்கும் முக்கிய பங்கு வகிக்கிறது.
சென்னைப் பல்கலைக்கழகத்தின் வளமான வரலாறு மற்றும் பெருமைமிக்க பாரம்பரியம் ஆகியவற்றைக் குறிப்பிட்ட குடியரசுத் தலைவர், இந்த நிறுவனத்தின் முன்னாள் மாணவர்கள் உலகளாவிய சிறப்பு மையமாக அதன் வளர்ச்சியில் குறிப்பிடத்தக்க பங்கை வகிக்க முடியும் என்று கூறினார். அவர்களால் இளம் மாணவர்களுக்கு வழிகாட்ட முடியும். பல்கலைக்கழகத்தின் முன்னேற்றத்திற்காக முன்னாள் மாணவர்களை அணுகி அவர்களின் ஒத்துழைப்பைப் பெற வேண்டும் என்றும் அவர் கூறினார்.
சென்னைப் பல்கலைக்கழகம் ஆராய்ச்சி மற்றும் கல்விக் கலாச்சாரத்தை ஊக்குவித்துள்ளது என்று குடியரசுத் தலைவர் குறிப்பிட்டார். சென்னைப் பல்கலைக்கழகம் அதிநவீன ஆராய்ச்சியில் அதிக முதலீடு செய்ய வேண்டும் என்றும், பல்துறை ஆய்வுகளை ஊக்குவிக்க வேண்டும் என்றும், சர்வதேச ஒத்துழைப்பை ஊக்குவிக்க வேண்டும் என்றும் அவர் வலியுறுத்தினார். நாடும் உலகமும் எதிர்கொள்ளும் பிரச்சினைகளுக்கு கற்றல் அடிப்படையிலான தீர்வுகளைக் கண்டுபிடிப்பதில் சென்னைப் பல்கலைக்கழகம் முன்னணியில் இருக்க வேண்டும் என்றார்.
மிகவும் போட்டி நிறைந்த இன்றைய சூழலில், கல்வியில் சிறந்து விளங்குவதற்கான நிர்பந்தம், நல்ல நிறுவனங்களில் சேர முடியாது என்ற அச்சம், மதிப்புமிக்க வேலை கிடைக்காதோ என்ற கவலை மற்றும் பெற்றோர்கள் மற்றும் சமூகத்தின் எதிர்பார்ப்புகளின் சுமை ஆகியவை நமது இளைஞர்களிடையே கடுமையான மன அழுத்தத்தை ஏற்படுத்துகின்றன என்று குடியரசுத் தலைவர் கூறினார். இப்பிரச்னைக்கு தீர்வு காணவும், மாணவர்களின் முழுமையான வளர்ச்சி மற்றும் நல்வாழ்வை ஊக்குவிக்கும் சூழலை உருவாக்கவும் ஒரு சமூகமாக நாம் ஒன்றிணைவது முக்கியம். எந்தவொரு பதட்டத்தையும் மாணவர்களை ஒருபோதும் பாதிக்க அனுமதிக்க வேண்டாம் என்று அவர் வலியுறுத்தினார். அவர்களின் திறமைகள் மீது நம்பிக்கை வைத்து முன்னேற வேண்டும் என்று அறிவுறுத்தினார்.
தீர்ப்புக்கு அஞ்சாமல் மாணவர்கள் தங்கள் அச்சங்கள், கவலைகள் மற்றும் போராட்டங்களைப் பற்றி விவாதிக்க வசதியாக உணரும் இருவழி தகவல்தொடர்புகளை ஊக்குவிக்கும் சூழலை கல்வி நிறுவனங்கள் உருவாக்க வேண்டும் என்று குடியரசுத் தலைவர் கூறினார். சவால்களை நம்பிக்கையுடனும் தைரியத்துடனும் எதிர்கொள்வதற்கு நேசிக்கப்படும், மதிக்கப்படும் மற்றும் அதிகாரமளிக்கப்பட்ட சூழலை நமது இளைஞர்கள் உருவாக்க நாம் ஒன்றிணைந்து செயல்பட முயற்சிக்க வேண்டும் என்று அவர் கூறினார்.
பாதுகாப்பு அமைச்சகம்
இந்திய-அமெரிக்க நிர்வாக வழிகாட்டுதல் குழுவின் 24-வது கூட்டம்
இந்திய-அமெரிக்க நிர்வாக வழிகாட்டுதல் குழுவின் 24-வது கூட்டம் 2021 பிப்ரவரி 22 முதல் 24 வரை புதுதில்லியில் நடைபெற்றது.
அமெரிக்க ராணுவத்தில் இருந்து 12 பேர் கொண்ட குழு நேரடியாகவும், அமெரிக்காவின் பல்வேறு இடங்களில் இருந்து 40 அதிகாரிகள் காணொலி மூலமும் இந்த கூட்டத்தில் கலந்துகொண்டனர்.
பசிபிக் அமெரிக்க ராணுவத்தின் துணை தலைமை தளபதி, மேஜர் ஜெனரல் டேனியல் மாக்டேனியல் அமெரிக்க குழுவுக்கு தலைமை வகித்தார். இந்திய தரப்பில் இருந்து 37 அதிகாரிகள் கலந்து கொண்டனர்.
இந்தியாவில் ஒரு வருடம் அமெரிக்காவில் ஒரு வருடம் என இக்குழுவின் கூட்டம் ஒவ்வொரு வருடமும் நடைபெறுகிறது. ராணுவங்களுக்கு இடையேயான இக்கூட்டத்தில் ராணுவ ஒத்துழைப்பு குறித்து விவாதிக்கப்படுகிறது.
பல்வேறு துறைகளில் ஒத்துழைப்பை மேம்படுத்தும் நோக்கில் பரஸ்பர ஆர்வம் சார்ந்த தற்போதைய விஷயங்கள் குறித்து விவாதிக்கப்பட்டது.
கொரோனா கட்டுப்பாடுகளின் காரணமாக முதல் முறையாக நேரிலும் மெய்நிகர் முறையிலும் கூட்டம் நடைபெறுகிறது.
ராணுவ ஒத்துழைப்பு மற்றும் பொதுவான விஷயங்கள் குறித்து இரு தரப்பிலிருந்தும் இக்கூட்டத்தின் போது விவாதிக்கப்பட்டது.
(Visitor Counter : 175
மத்திய அமைச்சரவை
மத்தியப் பட்டியலில் இதர பிற்படுத்தப்பட்ட வகுப்பினரில் துணைப் பிரிவுகள் பற்றி ஆராய்வதற்காக 340வது சட்டப் பிரிவின் கீழ் அமைக்கப்பட்ட ஆணையத்தின் பதவிக் காலத்தை நீட்டிக்க மத்திய அமைச்சரவை ஒப்புதல்.
மத்தியப் பட்டியலில் இதர பிற்படுத்தப்பட்ட வகுப்பினரில் துணைப் பிரிவுகள் பற்றி ஆராய்வதற்கான ஆணையத்தின் பதவிக் காலத்தை மேலும் 6 மாதங்களுக்கு - அதாவது 31.1.2021 வரையில் நீட்டிக்க பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில் மத்திய அமைச்சரவை ஒப்புதல் அளித்தது.
வேலைவாய்ப்புக்கான வாய்ப்புகள் உருவாக்குதல் உள்ளிட்ட தாக்கம்:
இந்த ஆணையத்தின் பரிந்துரைகளை அமல் செய்யும் போது, இப்போதைய இதர பிற்பட்டோர் பட்டியலில் இடம் பெற்றிருந்தும், மத்திய அரசுப் பணிகள் மற்றும் மத்திய கல்வி நிலையங்களில் இட ஒதுக்கீட்டில் பெரிய ஆதாயங்கள் எதுவும் பெறாத நிலையில் இருக்கும் பிரிவினருக்கு, பயன்கள் கிடைக்கும் என்று எதிர்பார்க்கப் படுகிறது. ஓ.பி.சி.களுக்கான மத்திய பட்டியலில் உள்ள இதுபோன்ற புறக்கணிக்கப்பட்ட சமுதாயத்தினருக்குப் பயன்தரும் வகையில் இந்த ஆணையம் பரிந்துரைகள் அளிக்கவுள்ளது.
செலவினம்:
ஆணையத்தின் அலுவலக மற்றும் நிர்வாகம் தொடர்பான செலவுகள் தான் இதற்கு ஆகும். இவற்றை சமூக நீதி மற்றும் அதிகாரம் அளிப்புத் துறை தொடர்ந்து வழங்கும்.
பயன்கள்:
எஸ்.இ.பி.சி.களின் மத்திய பட்டியலில் இடம் பெற்றிருந்தும், ஓ.பி.சி.களுக்கான இடஒதுக்கீட்டில் இப்போதைய திட்டத்தின் கீழ் மத்திய அரசுப் பணிகள், மத்திய அரசு கல்வி நிலைய மாணவர் சேர்க்கையில் பயன்களைப் பெறாதிருக்கும் சாதிகள் / சமுதாயங்களைச் சேர்ந்த அனைவரும் இதனால் பயன் பெறுவார்கள்.
அமலாக்க அட்டவணை:
ஆணையத்தின் பதவிக் காலத்தை நீட்டிப்பதற்கான மற்றும் அதன் விசாரணை வரம்புகளை அதிகரிப்பதற்கான உத்தரவுகள், மாண்புமிகு குடியரசுத் தலைவரின் ஒப்புதல் பெற்ற பிறகு, குடியரசுத் தலைவரால் பிறப்பிக்கப்படும் உத்தரவின் மூலமாக அரசிதழில் அறிவிக்கை செய்யப்படும்.
(
நிதி அமைச்சகம்
அங்கீகரிக்கப்பட்ட பொருளாதார ஆபரேட்டர்களுக்கான விண்ணப்பத்தை  ஆன்லைன் மூலம் தாக்கல் செய்யும் வசதி தொடக்கம்
அங்கீகரிக்கப்பட்ட பொருளாதார ஆபரேட்டர்களுக்கான விண்ணப்பத்தை  ஆன்லைன் மூலம் தாக்கல் செய்யும் வசதியை மத்திய மறைமுக வரிகள் மற்றும் சுங்க வாரியம் இன்று தொடங்கியது.
இந்த விண்ணப்பம் www.aeoindia.gov.in என்ற இணையளத்தில் உள்ளது. சரியான நேரத்தில் தலையீடு மற்றும் செயல்திறனுக்காக, நேரடியாக தாக்கல் செய்த ஏஇஓ டி2 மற்றும் டி3 விண்ணப்பங்களை, டிஜிட்டல் மூலமாக கண்காணிப்பதற்கு இந்த இணைய விண்ணப்பத்தின் புதிய பதிப்பு உருவாக்கப்பட்டுள்ளது.
ஏஇஓ டி1-ஐ செயல்படுத்துவதற்கான ஏஇஓ விண்ணப்பம், www.aeoindia.gov.in இணையளத்தில் 2018 டிசம்பர் முதல் செயல்பாட்டில் உள்ளது. மத்திய அரசின் டிஜிட்டல் இந்தியா நடவடிக்கையின் படி, இதை டிஜிட்டல் மயமாக்க, மத்திய மறைமுக வரிகள் மற்றும் சுங்க வாரியம், ஏஇஓ டி2 மற்றும் ஏஇஓ டி3 விண்ணப்பங்களை ஆன்லைன் மூலம் தாக்கல் செய்வதற்கான புதிய பதிப்பை தொடங்கியுள்ளது.
இதன் மூலம் நிகழ்நேரத்தில் கண்காணித்து டிஜிட்டல் சான்றிதழ் வழங்க முடியும்.
மேலும் விவரங்களுக்கு கடந்த 1ம் தேதி வெளியிடப்பட்ட சிபிஐசி சுற்றறிக்கை எண். 13/2021-சுங்கம்-ஐ பார்க்கவும்.
----
(Visitor Counter : 223
சுகாதாரம் மற்றும் குடும்ப நலத்துறை அமைச்சகம்
நான்கு கோயில்களுக்கு செல்லும் யாத்ரிகர்களின் உடல்நலம் மற்றும் பாதுகாப்பிற்காக 3 அடுக்கு சுகாதார உள்கட்டமைப்பு தயாரிக்கப்பட உள்ளது: டாக்டர் மன்சுக் மாண்டவியா
நாடு முழுவதிலும் இருந்து நான்கு கோயிலுக்கு செல்லும் யாத்ரிகர்களுக்காக வலிமையானச் சுகாதார உதவி மற்றும் அவசரகால மேலாண்மை உள்கட்டமைப்பை அரசு விரைவில் ஏற்படுத்த உள்ளது. இந்த 3 அடுக்கு கட்டமைப்பு பயணத்தின் போது தேவைப்படும் யாத்ரிகர்களின் மருத்துவத் தேவையை நிறைவு செய்யும் என்று மத்திய சுகாதார மற்றும் குடும்ப நலத்துறை அமைச்சர் டாக்டர் மன்சுக் மாண்டவியா தெரிவித்துள்ளார். ஆண்டுதோறும் 4 கோவில்களுக்கு செல்லும் லட்சக்கணக்கான யாத்ரிகர்களின் உடல்நலன் மற்றும் அவசரகால உள்கட்டமைப்பை ஏற்படுத்த மத்திய அரசு உதவி செய்ய வேண்டுமென்று உத்தராகண்ட் மாநில சுகாதார அமைச்சர் டாக்டர் தன்சிங் ராவத் அமைச்சரைச் சந்தித்து கேட்டுக் கொண்டதற்குப் பிறகு மத்திய அமைச்சர் டாக்டர் மன்சுக் மாண்டவியா இவ்வாறு தெரிவித்தார். கடினமான பாதை மூலம் யாத்ரிகர்கள் சந்தித்து வரும் சவால்கள் குறித்தும், பக்கவாதம் போன்ற பிரச்சனைகளால் கடந்த சில மாதங்களாக யாத்ரிகர்கள் உயிரிழந்தது குறித்தும் மத்திய சுகாதார அமைச்சரிடம் உத்தராகாண்ட் மாநில சுகாதார அமைச்சர் எடுத்துரைத்தார். உயிரிழந்த யாத்ரிகர்களில் பெரும்பாலானோர் இணை நோய்களால் பாதிக்கப்பட்டவர்கள் என்றும் அவர் கூறினார்.
இதற்குப் பதிலளித்த டாக்டர் மாண்டவியா, யாத்ரிகர்களின் பாதுகாப்பிற்காக அரசு முழு உதவி அளிக்கும் என்று உறுதி அளித்தார். வருகை தரும் யாத்ரிகர்களுக்காக சுகாதார அவசரகால உள்கட்டமைப்பு வசதி ஏற்படுத்தப்படும் என்றும் கூறினார். யாத்ரிகர்கள் செல்லும் வழித்தடங்களில் உயிர்க்காக்கும் உபகரணங்களுடன் கூடிய அவசரகால ஊர்திகள் சேவை தொடங்கப்படும் என்று அவர் தெரிவித்தார். யாத்திரை காலத்தின்போது மருத்துவ உதவி செய்ய முதுநிலை மருத்துவ மாணவர்கள் அனுப்பி வைக்கப்படுவார்கள் என்று அவர் தெரிவித்தார். ரிஷிகேஷில் உள்ள எய்ம்ஸ் மருத்துவமனை, தூன் மருத்துவக் கல்லூரி, ஸ்ரீநகர் மருத்துவக் கல்லூரி ஆகியவற்றின் உதவியுடன் அவசரகால மருந்துகள் யாத்ரிகர்களுக்கு வழங்கப்படும் என்றும் டாக்டர் மன்சுக் மாண்டவியா குறிப்பிட்டார்.
மத்திய அமைச்சரவை
நதிகள் இணைப்புக்கான சிறப்புக்குழு நிலவரம் மற்றும் முன்னேற்ற அறிக்கை
நதிகள் இணைப்புக்கான சிறப்புக்குழுவின் 1.7.2016 முதல் 31.3.2018 வரையிலான காலத்திற்குரிய நிலவரம் மற்றும் முன்னேற்ற அறிக்கை குறித்து பிரதமர் திரு.நரேந்திர மோடி தலைமையிலான மத்திய அமைச்சரவையிடம் விளக்கம் அளிக்கப்பட்டது.
உச்சநீதிமன்றத்தில் தாக்கல் செய்யப்பட்ட சிவில் ரிட் மனு 2002-ஆம் ஆண்டின் 512 தொடர்பான உச்சநீதிமன்றத்தின் 27.2.2012 தேதியிட்ட உத்தரவை செயலாக்குவது தொடர்பான நதிகள் இணைப்பு முன்னேற்ற அறிக்கை அமைச்சரவையில் சமர்ப்பிக்கப்பட்டது. 2002-ஆம் ஆண்டு ரிட் மனு எண் 668 உடன் இணைந்து இந்த உத்தரவு நதிகள் இணைப்பு தொடர்பான சிறப்புக்குழுவை அமைக்க வேண்டும் என மத்திய அரசை கோருகிறது. நதிகள் இணைப்புக்கான சிறப்புக்குழுவின் முன்னேற்றம் குறித்து அவ்வப்போது மத்திய அமைச்சரவையிடம் அறிக்கை சமர்ப்பிக்க வேண்டும் என்றும் அந்த உத்தரவு கோருகிறது.
நதிகள் இணைப்பு தொடர்பான சிறப்புக்குழுவின் நிலவர அறிக்கையின்படி 3 முன்னுரிமை இணைப்புகளில் அதாவது கென் – பெட்வா இணைப்பு, தமங்கங்கா – பிஞ்சால் இணைப்பு, பாராதாபி – நர்மதை இணைப்பு ஆகியவற்றில் குறிப்பிடத்தக்க முன்னேற்றம் காணப்படுகிறது. 1980-ஆம் ஆண்டு தேசிய முன்னோக்கு திட்டத்தில் அடையாளம் காணப்பட்டுள்ள இமாலய மற்றும் தீபகற்ப நதிகள் இணைப்புக் குறித்தும் அறிக்கையில் இடம்பெற்றுள்ளது.
----
(Visitor Counter : 98
தகவல் மற்றும் ஒலிபரப்பு அமைச்சகம்
டிடி நியூஸ் மாநாட்டின் நிறைவு நிகழ்ச்சி ‘இந்தியா முதலில்’ வெளியுறவுக் கொள்கை - விஸ்வகுருவாக மாற்றுதல் குறித்து விவாதம்
இந்தியாவின் 75வது சுதந்திர தின கொண்டாட்டத்தின் ஒரு பகுதியாக, 7 அத்தியாயங்களாக நடைபெற்ற டிடி நியூஸ் மாநாட்டில், தலைசிறந்த பிரமுகர்கள், கொள்கை வகுப்போர் மற்றும் சம்மந்தப்பட்ட துறையைச் சேர்ந்த நிபுணர்கள் கலந்துகொண்டனர்.
இந்த மாநாட்டில் இளைஞர் சக்தி, சமூதாய அதிகாரம் அளித்தல், வாழ்க்கையை எளிதாக்குதல், புதிய இந்தியாவிற்கு மெருகூட்டுதல் உள்ளிட்ட பல்வேறு தலைப்புகளில் விரிவான விவாதம் நடைபெற்றது. மாநாட்டின் நிறைவாக, ‘இந்தியா முதலில்’ வெளியுறவுக்கொள்கை – விஸ்வகுருவாக மாற்றுதல் என்ற தலைப்பில் மத்திய வெளியுறவுத்துறை அமைச்சர் டாக்டர் எஸ் ஜெய்சங்கருடன் நேரடி கலந்துரையாடல் நடைபெற்றது. நிகழ்ச்சியில் பேசிய அமைச்சர் டாக்டர் எஸ் ஜெய்சங்கர், இந்தியாவின் வெளியுறவுக் கொள்கையில், திறமை  நம்பகத்தன்மை  மற்றும் சூழல்  ஆகிய 3C-க்களை மாற்றியமைப்பதாக இருக்கும் என்றார்.
திறமையில் இந்தியாவின் எழுச்சி, கொவிட்-19 காலகட்டத்தில் முழுமையாக வெளிப்படுத்தப்பட்டுள்ளதாகவும் அவர் கூறினார். இந்தியாவின் பொருளாதார எழுச்சி, தற்போது பிபிபி  அடிப்படையில் மூன்றாவது பெரிய நாடாக திகழும் அளவிற்கு உள்ளது என்று குறிப்பிட்ட அவர், சர்வதேச செயல்திட்டங்களை வடிவமைப்பதில் இந்தியா ஆதிக்கம் செலுத்திவருவதாகவும் கூறினார். உலகளாவிய மனிதநேய நெருக்கடி ஏற்படும் காலங்களில், ‘முதலில் குரல் கொடுக்கும்’ நாடாக இந்தியா திகழ்வது போன்றவற்றின் மூலம், இந்தியாவின் திறமையை உலகம் எவ்வாறு பார்க்கிறது என்பதை உணர்த்துவதாகவும் அமைச்சர் தெரிவித்தார்.
(Visitor Counter : 176
பிரதமர் அலுவலகம்
மகளிருக்கான உலகக் குத்துச்சண்டை சாம்பியன் போட்டிகளில் தங்கப்பதக்கம் வென்றுள்ள மேரி கோமுக்கு பிரதமர் பாராட்டுத் தெரிவித்துள்ளார்
மகளிருக்கான உலகக் குத்துச்சண்டை சாம்பியன் போட்டிகளில் தங்கப்பதக்கம் வென்றுள்ள மேரி கோமுக்கு பிரதமர் திரு நரேந்திர மோடி பாராட்டு தெரிவித்துள்ளார்.
“இந்திய விளையாட்டுகளுக்கு பெருமிதமான ஒரு தருணம். மகளிருக்கான உலகக் குத்துச்சண்டை சாம்பியன் போட்டிகளில் தங்கப்பதக்கம் வென்றுள்ள மேரி கோமுக்கு பாராட்டுக்கள். விளையாட்டுக்களில் அவரின் விடாமுயற்சிகளும் உலக மேடையில் அவரது சிறப்பு மிகப்பெரும் ஆர்வத்தை ஏற்படுத்துகிறது. அவரது வெற்றி உண்மையிலேயே தனித்தன்மைமிக்கது” என்று பிரதமர் கூறியுள்ளார்.
குடியரசுத் துணைத் தலைவர் செயலகம்
ஊரடங்கின் போது விவசாயிகளுக்கும், விவசாயத்துக்கும் உயர் முன்னுரிமை அளிக்க வேண்டும்- மத்திய, மாநில அரசுகளுக்கு குடியரசு துணைத்தலைவர் வேண்டுகோள்
தேசிய ஊரடங்கின் போது, விவசாயிகளுக்கும், விவசாயத்துக்கும் உயர் முன்னுரிமை அளிக்க வேண்டும் என்று மத்திய, மாநில அரசுகளை குடியரசு துணைத்தலைவர் திரு. எம்.வெங்கையா நாயுடு கேட்டுக் கொண்டுள்ளார். இந்த ஊரடங்கு முடக்க காலத்தில், வேளாண் நடவடிக்கைகளை சுமுகமாக மேற்கொள்ளவும், வேளாண் விளைபொருள்களை சந்தைக்குக் கொண்டு செல்லும் போக்குவரத்து வசதிகளை செய்து தரவும் உதவ வேண்டுமென்று அவர் அறிவுரை வழங்கியுள்ளார்.
மத்திய விவசாயத்துறை அமைச்சர் திரு. நரேந்திர சிங் தோமருடன், குடியரசு துணைத் தலைவர் மாளிகையில் இன்று நடைபெற்ற கலந்துரையாடலின் போது, விவசாயத்தைப் பாதுகாக்க விவசாய அமைச்சகம் மேற்கொண்டுள்ள பல்வேறு நடவடிக்கைகளை குடியரசு துணைத்தலைவர் பாராட்டினார். வேளாண் உற்பத்தியாளர்கள் மற்றும் நுகர்வோரின் நலன்களைப் பாதுகாக்க வேண்டும் என்று அவர் விருப்பம் தெரிவித்தார்.
‘’விவசாயத்தில் உற்பத்தியாளர்கள் முறைப்படுத்தப்படாதவர்கள் என்பதால், அவர்களது கருத்துக்கள் கேட்கப்படாமலேயே போய்விடுகின்றன. எனவே, அவர்களது நலன்களைப் பாதுகாப்பது அரசுகளின் கடமையாகும்’’, என்று திரு. நாயுடு கூறினார். இது மாநிலங்களின் முக்கிய கடமை என்றாலும், மத்திய அரசு அவ்வப்போது, மாநிலங்களுக்கு வழிகாட்டுவதுடன், தேவையான உதவிகளையும் வழங்க வேண்டும் என்று அவர் கேட்டுக்கொண்டார்.
பழங்கள் மற்றும் காய்கறிகள் போன்ற அழுகும் விவசாய விளைபொருள்கள் விஷயத்தில் அதிக கவனம் தேவை என வலியுறுத்திய குடியரசு துணைத் தலைவர், இந்த அழுகும் பொருள்களைப் பதப்படுத்தி சேமித்து வைக்கவும், சந்தைப்படுத்தவும் சிறப்பு கவனம் செலுத்தப்பட வேண்டும் என்று கேட்டுக்கொண்டார். வேளாண் உற்பத்தி சந்தைப்படுத்துதல் குழு சட்டத்தை பொருத்தமான முறையில், நடைமுறைப்படுத்தி, வேளாண் உற்பத்தி பொருள்களை விவசாயிகளிடம் இருந்து நேரடியாக கொள்முதல் செய்யும் வசதியை ஏற்படுத்த வேண்டும் என்றும், அப்போது தான் மண்டிக்குச் செல்லுமாறு யாரும் கட்டாயப்படுத்த முடியாது என்றும் அவர் யோசனை தெரிவித்தார். இந்த நடவடிக்கை, நுகர்வோருக்கு பழங்கள், காய்கறிகள் மற்றும் இதர வேளாண் பொருள்கள் போதுமான அளவில் கிடைப்பதற்கு உதவும் என்று திரு. நாயுடு கூறினார்.
(